
ADMINISTRACINĖS PASLAUGOS TEIKIMO APRAŠYMAS
DĖL GIMIMO REGISTRAVIMO

						Marijampolė

	Administracinės paslaugos pavadinimas
	Gimimo registravimas

	Administracinės paslaugos kodas
	03-01
PASA00049

	Administracinės paslaugos aprašymo versija ir jos sukūrimo data
	5 versija 
2025-06-03 

	Administracinės paslaugos gavėjo (asmens, siekiančio gauti paslaugą) tipas
	Gyventojai
Užsieniečiai

	Funkcija, kurią vykdant teikiama administracinė paslauga
	Valstybės deleguota funkcija

	Administracinės paslaugos apibūdinimas
	Teisės ir civilinės metrikacijos skyrius (toliau - Skyrius) registruoja vaiko gimimą remdamasis vaiko tėvų ar vieno iš jų pareiškimu ir asmens sveikatos priežiūros įstaigos sudarytu vaiko gimimo pažymėjimu. Pareiškimas apie vaiko gimimą Skyriui gali būti pateikiamas žodžiu arba raštu (Marijampolė, Vilkaviškio g. 2, III aukštas, 315 kab.). Kai dėl vaiko gimimo registravimo į Skyrių kreipiasi ne jo tėvai, apie vaiko gimimą pareiškiama raštu. Jeigu vaiko tėvai patys negali kreiptis dėl vaiko gimimo registravimo, pareikšti apie vaiko gimimą gali giminaičiai arba valstybinė vaiko teisių apsaugos institucija. Rasto vaiko gimimas registruojamas remiantis valstybinės vaiko teisių apsaugos institucijos pareiškimu. Apie vaiko gimimą turi būti pareikšta per tris mėnesius nuo jo gimimo dienos, o dėl rasto vaiko gimimo – per tris paras nuo vaiko radimo. Vaiko gimimas registruojamas sudarant gimimo įrašą. Asmuo į Skyrių gali kreiptis tiesiogiai, registruotu paštu, per kurjerį arba per VĮ „Registrų centras“ Savitarną https://www.registrucentras.lt/paslaugos

Vaiko gimimo įrašo išrašas išduodamas asmeniui pageidaujant. Išrašą galima atsiimti skyriuje arba pareiškėjo prašymu išrašas gali būti išsiunčiamas registruotu paštu arba per kurjerį pareiškėjo nurodytu adresu, jeigu pareiškėjas užsako registruoto pašto ar kurjerio paslaugas ir už jas sumoka. Elektroniniai išrašai pareiškėjo prašymu jam išsiunčiami elektroniniu būdu per VĮ „Registrų centras“ Savitarną.

	Administracinės paslaugos rezultatas
	Užregistruotas gimimas. Išduotas gimimo įrašą liudijantis išrašas

	Teisės aktai, reguliuojantys administracinės paslaugos teikimą
	1. Lietuvos Respublikos civilinės būklės aktų registravimo įstatymas ;
2. Valstybinės lietuvių kalbos komisijos 2003-06-26 nutarimas Nr. N-2(87) „Dėl moterų pavardžių darymo“;
3. Lietuvos Respublikos civilinis kodeksas;
4. Lietuvos Respublikos pilietybės įstatymas;
5. Civilinės būklės aktų registravimo taisyklės, patvirtintos Lietuvos Respublikos teisingumo ministro 2016-12-28 įsakymu Nr. 1R-334 

	Informacija ir dokumentai, kuriuos turi pateikti asmuo
	1. Prašymas;
2. Asmens tapatybę patvirtinantis dokumentas (Lietuvos Respublikos piliečio asmens tapatybei patvirtinti turi būti pateiktas Lietuvos Respublikos piliečio pasas, Lietuvos Respublikos pasas arba asmens tapatybės kortelė, užsienio valstybės piliečio tapatybei patvirtinti – atitinkamos užsienio valstybės piliečio pasas arba asmens tapatybės kortelė, asmens be pilietybės tapatybei patvirtinti – leidimas gyventi Lietuvos Respublikoje arba asmens be pilietybės kelionės dokumentas);
3. Vaiko tėvų santuokos liudijimas, jeigu vaiko tėvai susituokę ir šie duomenys nėra įtraukti į Lietuvos Respublikos gyventojų registro duomenų centrinę bazę (pagal situaciją);
4. Vaiko tėvų ištuokos liudijimas, jeigu vaiko tėvai išsituokę, ar buvusio sutuoktinio mirties liudijimas, jeigu vaikas gimė našlei, kai šie duomenys nėra įtraukti į Lietuvos Respublikos gyventojų registro duomenų centrinę bazę (pagal situaciją);
5. Dokumentas apie turimą kitos valstybės pilietybę, jeigu ją Lietuvos Respublikos pilietybės įstatymo 15 straipsnyje nurodytas vaikas įgijo gimdamas (pagal situaciją);
6. Laivo kapitono surašytas ir antspaudu patvirtintas laisvos formos aktas (pagal situaciją);
7. Valstybinės vaiko teisių apsaugos institucijos pareiškimas raštu (pateikiami registruojant rasto vaiko gimimą);
8. Policijos įstaigos protokolas apie vaiko radimo aplinkybes, vietą ir laiką (pateikiami registruojant rasto vaiko gimimą);
9. Gydytojų konsultacinės komisijos išduotas pažymėjimas apie vaiko gimimą (pateikiami registruojant rasto vaiko gimimą).

	Informacija ir dokumentai, kuriuos gauna pats paslaugos teikėjas 
	Informacija (tėvų vardai, pavardės, asmens kodai, tautybė, pilietybė, jų šeiminė padėtis, vaiko gimimo pažymėjimas ) iš Gyventojų registro MGVDIS sistemos– VĮ "Registrų centras"
Studentų g. 39, LT-08106 Vilnius, www.registrucentras.lt/

	Administracinės paslaugos teikimo būdas (tipas)
	Elektroninė paslauga 
Neelektroninė paslauga

	Duomenys apie elektroninės administracinės paslaugos teikimą



	Nuoroda: https://www.epaslaugos.lt/portal/service/137856/23640?searchId=63979e38-7327-46cb-a832-f9f7d26301b8
Brandos lygis: 4, 
Tapatybės nustatymas: reikalingas
Paslaugos užsakymo prisijungimo būdai:
	Gyventojams:
-elektroninio parašo naudotojams;
-asmens tapatybės kortelė
	Užsieniečiams:
-elektroninio parašo naudotojams;
-asmens tapatybės kortelė




	Administracinės paslaugos teikimo būtinų veiksmų seka
	„Prašymo pateikimas“
1. Paslaugos gavėjas į civilinės metrikacijos įstaigą gali kreiptis tiesiogiai, registruotu paštu, per kurjerį arba per VĮ „Registrų centras“ Savitarną.
„Prašymo nagrinėjimas“
2. Paslaugos teikėjas išnagrinėja prašymą ir priima sprendimą patenkinti ar atmesti prašymą per 5 darbo dienas nuo prašymo gavimo dienos ir informuoja asmenį apie būtinybę pateikti trūkstamus dokumentus ar informaciją.
3. Paslaugos gavėjas trūkstamus dokumentus ar informaciją pateikia paslaugos teikėjui per 5 darbo dienas nuo informacinio pranešimo gavimo dienos.
4. Paslaugos teikėjas sudaro gimimo įrašą ir duomenis perduoda Gyventojų registrui.
„Atsakymo pateikimas“ 
5. Vaiko gimimo įrašo išrašą galima atsiimti Teisės ir  civilinės metrikacijos skyriuje. Pareiškėjo prašymu išrašas gali būti išsiunčiamas registruotu paštu arba per kurjerį pareiškėjo nurodytu adresu, jeigu pareiškėjas užsako registruoto pašto ar kurjerio paslaugas ir už jas sumoka. Elektroniniai išrašai pareiškėjo prašymu jam išsiunčiami elektroniniu būdu per VĮ „Registrų centras“ Savitarną.

	Administracinės paslaugos teikėjas
	Zita Deltuvienė, Teisės ir civilinės metrikacijos skyriaus vyriausioji specialistė 
tel. +370 343 51 809, 
el. p. zita.deltuviene@marijampole.lt

Teisės ir civilinės metrikacijos skyrius 
tel. +370 343 51 809, 
el. p. metrikacija@marijampole.lt

Raimonda Luckuvienė, Teisės ir civilinės metrikacijos skyriaus vyriausioji specialistė
tel. +370 343 51 809, 
el. p. raimonda.luckuviene@marijampole.lt

	Administracinės paslaugos suteikimo trukmė
	20 d. d.

	Administracinės paslaugos suteikimo kaina (jei administracinė paslauga teikiama atlygintinai)
	Paslauga teikiama nemokamai

	Paslaugos inicijavimo dokumento forma, pildymo pavyzdys
	Prašymo forma

	Administracinės paslaugos teikėjo veiksmų (neveikimo) apskundimo tvarka
	Atsakymas (sprendimas) per vieną mėnesį nuo atsakymo (sprendimo) įteikimo dienos, jeigu įstatymai nenustato kitaip, gali būti skundžiamas Lietuvos administracinių ginčų komisijos Kauno apygardos skyriui (adresu: A. Juozapavičiaus pr. 57, 45262 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba tiesiogiai Regionų administraciniam teismui bet kuriuose teismo rūmuose (Vilniaus rūmai, Žygimantų g. 2, Vilnius; Kauno rūmai, A. Mickevičiaus g. 8A, Kaunas; Klaipėdos rūmai, Galinio Pylimo g. 9, Klaipėda; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys), arba per Lietuvos teismų elektroninių paslaugų portalą (https://e.teismas.lt) Lietuvos Respublikos administracinių bylų teisenos įstatymu nustatyta tvarka.

	Prašymo priėmimo vieta
	Teisės ir civilinės metrikacijos skyrius
Marijampolė, Vilkaviškio g. 2, kab. 315

Paslaugą galima užsakyti ir internetu ipasas.lt

